Pismo odgovornemu uredniku Darku Marinu 
Spoštovani tovariš Marin!
Po ustnem razgovoru na dopisniški konferenci v Novem mestu, vam po​sredujem tudi pisno poročilo, tako kot sem obljubil. Gre seveda za moj položaj v televizijski hiši in za problematiko s katero se srečujem. Na televiziji sem zaposlen že dve leti in pol, približno pol leta pred tem pa sem delal honorarno. Prej sem bil zaposlen v gradbenem podjetju Pionir v Novem mestu, tako da sem prišel na RTV brez televizijskih ali kakšnih drugih velikih novinarskih izkušenj, saj sem bil vseskozi bolj ali manj prepuščen sam sebi. V začetku mi je veliko pomagal kolega Janez Pezelj, predvsem z nasveti in z izkušnjami, ki si jih je sam pridobil v svoji večletni praksi. Seveda pa se zavedam, da to le ni dovolj, de mi tovrstnega znanja primanjkuje, zato si dodatnega izobraževanja, izpopolnjevanje v tej smeri samo želim in vse bolj ugotavljam, da ga tudi potrebujem. Na ta način bi prav gotovo pridobil tudi nekaj samozavesti, rutine in še česa. Zato sem seveda z veseljem pripravljen, da se udeležim tovrstnega izpopolnjevanja. Toliko o tem.

Ker imam ravno priložnost, bi rad ob tem opozoril tudi na ostale probleme, s katerimi se srečujem pri svojem delu. Naj začnem kar z najbolj splošnim, ki pa ga imajo verjetno prav vsi moji kolegi, tako da je morda kar neumno, da o njem sploh govorim in vas gnjavim. Gre za telefonijo. Ne vem, ali je povsod tako, vendar sam osebno porabim še in še časa, da vsak dan prikličem Ljubljano, pa tudi s telefoniranjem po regiji ni dosti bolje. Za nekatere kraje je že pravi čudež, če mi jih uspe priklicati. Da pa telefon pri opravl​janju dela potrebujem, verjetno ni treba posebej omenjati. Zato je mnogokrat bolje sesti v avto in se tam, kamor bi rad poklical, kar osebno odpeljati. Veliko prej opraviš, prihraniš pa si tudi nekaj živcev.

Drug problem je seveda avto. Zdaj sem verjetno edini dopisnik v Slo​venili, ki nima službenega vozila. Svojo "katro" sem v teh letih že dodobra uničil in vprašanje je, kdaj bom ostal brez nje. Ceste pri nas so seveda selo slabe, poleg tega pa se pri novinarskem delu vedno mudi. Za pošiljanje posnetih prispevkov imam namreč na voljo le tri avtobuse, eden gre zjutraj po osmi uri, drogi okrog pol dvanajstih in nekaj pred drugo uro zadnji. Seveda pa moram ves material voziti v Brežice oziroma na Čatež, saj gre iz Krškega za Ljubljano le eden avtobus, pa še ta ob petih zjutraj. Tudi na račun večne časovne stiske marsikakšen prispevek ni tako narejen, kot bi lahko bil.

Zadnji problem, ki pa je prav gotovo osrednji, pa je v tem, ker nimam profesionalnega snemalca. Tudi zaradi tega marsikdaj ne dosežem meseč​ne norme, saj moram odpovedovati že dogovorjene in planirane prispevke. Poleg tega pa na račun usklajevanja in dogovarjanje e snemalci izgubim obilo časa, pa tudi živcev. Seveda moram omeniti, da mi Franci Pavko​vič is Sevnice gre zelo na roko, in če le more ustreže, čeprav ima zaradi tega sitnosti pri sodelavcih v službi. Zaradi svoje zaljubljenosti do kamere "reskira" za televizijo celo svoj redni dopust, pa tudi proste ure, v kolikor jih ima. Tako se lahko največ njemu zahva​lim, da naredim toliko kot pač uspem narediti. No, omeniti pa moram, da je pri snemanju selo pedanten, zato tudi precej počasen, zadnje čase še malo pozabljiv, saj je že kar v letih. Drugi honorarni snema​lec je Igor Rudman, doma iz Krškega, veliko mlajši, vendar brez potreb​nih snemalnih izkušenj. Poleg tega je v tem času zamenjal tudi službo, zdaj poučuje na srednji tehnični šoli v Krškem, tako da ga je le težko dobiti, saj je zaseden skoraj ves dan. Poleg tega pa ima težave tudi z varstvom otrok. S kamero, katero ima, pa ne more delati tonskih posnetkov. Vsled vsega tega sem pač prisiljen marsikatero snemanje opraviti popoldan, pa tudi ob sobotah in nedeljah, pa seveda v naprej, seveda na škodo dnevne aktualnosti in avtentičnosti.

Kar precej sem se že razpisal o svojih težavah. Vem da imajo morda drugi še večje, da v Ljubljani novinarji še težje pridejo do ekip, zato sem pač pripravljen potrpeti. Seveda pa ob tem čutim, da som z ostalimi dopisniki, ki imajo vse to urejeno v neenakopravnem polo​žaju, saj je norma za vse nas enaka.

Čutim tudi, da bi lahko naredil veliko več, vendar zaradi teh "teh​ničnih" problemov, tega ne morem. Včasih pa mi zaradi vsega tega zmanjka tudi volje, na žalost. V Posavju ni "kdovekakšnega" dogajanja, pa tudi zaradi tega, ker nimam svojega snemalca me pač urednik manj koristi za pokrivanje dnevnih, aktualnih stvari. Težko mu namreč garantiram, da bo prispevek narejen pravočasno, oziroma da bo sploh lahko narejen. Pavkovič ima namreč terensko delo in ga je zelo težko dobiti, v kolikor se dan poprej ne dogovorim z njim.

Seveda sem sam precej razmišljal o tem, kako bi se vse to dalo ure​diti. Prav gotovo bi bila vsaj zame najboljša rešitev redna zaposli​tev snemalca. Morda bi ga za začetek zaposlili le za polovičen delovni čas, v kolikor smatrate, da ne bo imel dovolj dela oz. da ne bo dovolj izkoriščen. Druga varianta je seveda angažiranje snemalcev iz sosednjih regij (Celje, Zasavje, Novo mesto). Od teh je seveda najbolj primeren

Mirko Vesel, ki dobro pozna teren in je Posavju tudi najbližji, baje pa je tudi premalo izkoriščen. Pred tem pa bi se morali seveda dogo​voriti, kako bi to sodelovanje potekalo. Po mojem bi bilo najbolje, da bi bil pač določene dneve na razpolago za mojo regijo, tako bi pač jaz načrtoval snemanja za te dni, npr. dva ali tri dni v tednu. Ostale dneve bi pač koristil "honorarce", ali pa kakšnega drugega snemalca, ki bi bil na razpolago, Seveda bi v teh dneh skušal čim več materiala posnet, tako da bi imel prispevke tudi za v naprej. Verjetno je v tem trenutku to tudi edina možna rešitev, kajti tista z dnevnim dogovar​janjem preko urednika dopisništva, se verjetno ne bi najbolje obnesla. Je pa prav gotovo tudi možna.

Ko sem že pri pisanju, naj mimogrede omenim tudi možno nabavo elek​tronske opreme. Osebno smatram, da bi se ta akcija dala izpeljati in da bi se denar dalo zbrati, saj ga nekateri posavski delovni kolektivi premorejo. V mislih imam predvsem krški Djuro Salaj, pa Jedrsko elektrarno in SOP. O tem sem že govoril s predsednico medobčinske gospodarske zbornice, ki pravi, da bi bila zbornica pripravljena iz​peljati to akcijo, podobno kot jo je pred leti. Seveda pa bi radi poprej videli in slišali še kakšnega predstavnika iz nage hiše. Zato mislim, da bi do takšnega sestanka moralo priti čimprej, dokler je še čutiti pripravljenost in dokler je še kaj sredstev na razpolago. Ko že omenjam nabavo te precej drage snemalne opreme, me pa čudi, da pred dnevi nismo mogli objaviti podelitev nagrad posavske MGZ (vest 30"), čeprav sem podobnih stvari, tudi v zadnjem času že videl na naših zaslonih. Verjetno si na ta način delamo medvedjo uslugo, saj regija od opreme, ki bi jo eventuelno kupila, tudi nekaj pričakuje,

Toliko zaenkrat. Upam, da vam nisem vzel preveč vašega dragocenega časa, saj imate podobnih problemov veliko več. Tokrat sem se pač malo več razpisal, seveda pa si želim, da mi kaj takšnega v bodoče ne bo več potrebno in da se bodo te stvari tako ali drugače uredile.

Lepo pozdravljeni!
Krško, 7.1.1988
